Zvi Zamir

Zvi Zamir, jaiotzez Zvicka Zarzevsky, (Łodz (Polonia), 1925eko martxoaren 3a - Tel Aviv, 2024ko urtarrilaren 2a) militar eta espioi isrraeldarra izan zen. 1968tik 1974ra Mosadeko zuzendaria izan zen. Israelgo armadaren General Nagusia izatea lortu zuen.https://www.jpost.com/breaking-news/article-780397

 Biografia 
Polonian jaioa, Zamirrek zazpi hilabete besterik ez zituenean emigratu zuen familiarekin Palestinako Britainiar Mandatura. Hemezortzi urterekin, bere karrera militarra hasi zuen, lehenik Haganah armadarako soldadu moduan, Moshe Dayan eta Yitzhak Rabin bezalako geroko lider israeldarrak barne hartu zituen unitate batean.

1948ko Arabiar-Israeldar Gerran, Israelgo Defentsa Indar sortu berrietan (FDI) borrokatu zen infanteria pelotoiko buru gisa. Gerraren ondoren, aginte-katean gora egiten segitu zuen; azkenik, Hegoaldeko Komandoko komandante izatera igo zuten, Israelgo armadan izan zuen azken postua. 1966an Mosadeko zuzendari izendatu aurretik, Londresen agregatu militar izendatu zuten.

Mosadeko agintaldian, Jainkoaren Haserrea Operazioa egiten lagundu zuen, hau da, Municheko Sarraskiari Israelek emandako erantzuna. 1973ko Yom Kippur Gerraren aurreko eta ondorengo garaiaz arduratu zen. Alemaniako Gobernuak Municheko bahituen krisian talde israeldar bat onartzeari uko egin ondoren, Israelgo gobernuak Zamir edozein jarduera behatzera bidali zuten. Fürstenfeldbruck-eko aire-basean zegoen, erreskate saiakerak huts egin eta bederatzi israeldarrak hilda gertatu ziren gauean. Zamir, ondoren, sarritan kritikatu zuen bahiketaren amaitzeko alemaniarren ekintzak eta jarrerak.

Zahala auzoan bizi zen, Tel Aviv iparraldean.

2011n haren memoriak hebreeraz argitaratu ziren, Begiak zabalik izenburupean.

 Zineman 
 Steven Spielbergen 2005eko Munich filmean Zamirren papera Ami Weinberg aktoreak antzeztu zuen.
 Ariel Vromenen 2018ko The Angel filmean Ori Pfeffer aktoreak egin zuen haren papera.
 Guy Nattiven 2023ko Golda filmean Rotem Keinan aktoreak egin zuen haren papera.

 Erreferentziak 

 Kanpo estekak 

Kategoria:Tel Aviven hildakoak
Kategoria:Israelgo militarrak
Kategoria:Mossad
Kategoria:1948ko Arabiar-israeldar Gerra
Kategoria:Yom Kippurreko gerra